Tlačová správa 16. november 2021, Bratislava

**Vysoká škola múzických umení predstaví štúdium filmu a divadla
počas online Dní otvorených dverí**

Najväčšia slovenská umelecká škola predstaví možnosti svojho štúdia aj tento rok vo virtuálnom priestore – na sociálnej sieti **Facebook**. Na piatok **19. novembra** a sobotu **20. novembra** pripravili dve z troch fakúlt **Vysokej školy múzických umení** svoje **Dni otvorených dverí**. V prvý deň sa predstaví **Filmová a televízna fakulta**, aby ju neskôr nasledovala **Divadelná fakulta**. Pre internetovú podobu obľúbeného podujatia sa škola rozhodla z dôvodov protipandemických opatrení, **Divadelná fakulta** však v režime pre kompletne zaočkovaných pripraví vo svojich priestoroch aj prezenčný program pri príležitosti sobotnej **Noci divadiel**.

**Vysoká škola múzických umení** ponúka rozvoj talentu v divadelných a filmových, ale aj v hudobných a tanečných študijných programoch. Medzi jej absolventky a absolventov patria popredné osobnosti slovenského umenia a kultúry, z ktorých sa viaceré objavia aj v programe virtuálneho podujatia.

**Dni otvorených dverí** odprezentujú jednotlivé katedry a ateliéry fakúlt, atmosféru školského života, ale aj možnosti, ktoré svojim budúcim študentkám a študentom škola ponúka. Program bude obohatený o dve diskusie so zástupcami študentov, pedagógov i absolventov, ako aj o výber úspešných študentských filmov a divadelných inscenácií. Na webstránke školy zároveň nájdu záujemcovia o štúdium všetky ďalšie informácie o priebehu prijímacích konaní.

Podrobnosti o programe aj oba živé prenosy budú k dispozícii vo facebookovej udalosti [**Dni otvorených dverí VŠMU 2021**](https://www.facebook.com/events/4956494927718630)**.** (Prelink: [www.facebook.com/events/4956494927718630](http://www.facebook.com/events/4956494927718630) ) Filmová a televízna fakulta bude realizovať aj **osobitné konzultácie k prijímacím skúškam**, ktoré sa uskutočnia v dňoch 22. - 25. novembra.

**PROGRAM DŇA OTVORENÝCH DVERÍ:**

**19. 11. 2021** – **DEŇ OTVORENÝCH DVERÍ FILMOVEJ A TELEVÍZNEJ FAKULTY**

**17:00 – 18.30** **– PREZENTÁCIA ATELIÉROV A KATEDIER** Filmovej a televíznej fakulty

**19:00 – 20.30 – NA PIEDESTÁLI (?)** – diskusia s výraznými osobnosťami Filmovej a televíznej a Divadelnej fakulty o cestách za umeleckým úspechom:

* **MIRIAM KIČIŇOVÁ** (riaditeľka činohry SND, absolventka štúdia divadelnej vedy a dramaturgie na Divadelnej fakulte)
* **TEREZA TRUSINOVÁ** (študentka Katedry réžie a dramaturgie na Divadelnej fakulte, víťazka súťaže Dráma)
* **PETER KEREKES** (tvorca dokumentárnych a hraných filmov, ocenený na Medzinárodnom filmovom festivale Benátky, absolvent a pedagóg Filmovej a televíznej fakulty)
* **VIKTOR KRIVOSUDSKÝ** (zvukár, držiteľ dvoch národných filmových cien Slnko v sieti, absolvent a pedagóg Filmovej a televíznej fakulty)
* **ZUZANA HÁJKOVÁ** (choreografka, absolventka choreografie na Hudobnej a tanečnej fakulte, v minulosti umelecká šéfka baletu Štátnej opery v Banskej Bystrici, riaditeľka Divadla Štúdio tanca)
* **RADOSLAV PAULECH** (moderátor diskusie, študent herectva na Divadelnej fakulte)

**20:30 – 21:35** **– BEST OF FTF** – výber z najúspešnejších aktuálnych študentských diel Filmovej a televíznej fakulty:

* **20:30** **– POZDRAV Z NIGÉRIE** (réžia: Peter Hoferica)
* **20:47 – V PLYTKEJ VODE** (réžia: Marek Moučka)
* **20:57 – ON THE HILL** (réžia: Lukáš Ďurica, Juraj Mäsiar)
* **21:06 – OSPALKY** (réžia: Kateřina Hroníková)

**20. 11. 2021 – DEŇ OTVORENÝCH DVERÍ DIVADELNEJ FAKULTY**

**14:00 – 15:30** **– SME INÍ** **(?)** – diskusia s pedagógmi, pedagogičkami, študentmi a študentkami FTF, DF a HTF o špecifikách a “inakosti” štúdia na umeleckej vysokej škole:

* **MARTINA MAŠLÁROVÁ** (absolventka Katedry divadelných štúdií a prodekanka pre študijnú činnosť Divadelnej fakulty)
* **ALEXANDRA RYCHTARČÍKOVÁ** (študentka doktorandského štúdia Katedry divadelných štúdií na Divadelnej fakulte)
* **KATARÍNA MOLÁKOVÁ** (absolventka Ateliéru scenáristickej tvorby a prodekanka pre štúdium a vzdelávanie na Filmovej a televíznej fakulte)
* **OLIVER BAHÚL** (študent Ateliéru strihovej skladby a člen Komisie kvality na Filmovej a televíznej fakulte)
* **ŠTEFAN TOMKO** (študent Ateliéru zvukovej skladby a člen Akademického senátu na Filmovej a televíznej fakulte)
* **ZUZANA BUCHOVÁ HOLIČKOVÁ** (pracovníčka Centra výskumu na Hudobnej a tanečnej fakulte)
* **MIROSLAVA KOVÁŘOVÁ** (pedagogička Katedry tanečnej tvorby na Hudobnej a tanečnej fakulte)

**15:30 – 18:30** **– VIRTUÁLNA NÁVŠTEVA KATEDIER** Divadelnej fakulty a minikonzultácie k prijímacím skúškam – priestor pre vaše otázky:

* **15:30 – KATEDRA DIVADELNÝCH ŠTÚDIÍ**
* **16:00 – KATEDRA HERECTVA**
* **16:30 – KATEDRA SCÉNOGRAFIE**
* **17:00 – KATEDRA BÁBKARSKEJ TVORBY**
* **17:30 – KATEDRA RÉŽIE A DRAMATURGIE**
* **18:00 – KATEDRA DIVADELNÉHO MANAŽMENTU**

**ĎALŠÍ ONLINE PROGRAM**

**18:30 – 19:30** **– VITAJTE DOMA, ANTON PAVLOVIČ** – z pohodlia vašich domovov sa preneste do domácnosti Antona Pavloviča Čechova vďaka interaktívnej výstave spojenej s kvízom

**19:30 – 20:15 – PALCULIENKA** – bábkarská inscenácia (nielen pre deti) podľa známej Andersenovej rozprávky

**20:30 – 22:00 – GAUNERI** – akčná inscenácia podľa kultového Tarantinovho filmu

**OFFLINE PROGRAM**

**18:00 – 22:00** – **NOC DIVADIEL NA VŠMU** – Napriek okolnostiam si ani tento rok nemusíte nechať ujsť ani živý program v priestoroch Divadelnej fakulty (v režime KZ). Program Noci divadiel nájdete na stránke divadlolab.sk.

**Kontakt pre médiá:**

Peter Gašparík
doktorand Ateliéru scenáristickej tvorby
PR manažér FTF VŠMU
+421 915 711 880
peter@slovakfilm.sk